b'\n_START_ARTICLE_\n3D spausdinimas\n_START_PARAGRAPH_\n3D spausdinimas arba adityvus gaminimas (angl. additive manufacturing) yra trima\xc4\x8dio vientiso, prakti\xc5\xa1kai bet kokios formos objekto gaminimo procesas i\xc5\xa1 skaitmeninio modelio. 3D spausdinimas yra pasiektas naudojant adityv\xc5\xb3 proces\xc4\x85, kai skirtingomis formomis sudedami sluoksniai. 3D spausdinimas skiriasi nuo tradicini\xc5\xb3 apdorojimo technik\xc5\xb3, kurios da\xc5\xbeniausiai priklauso nuo med\xc5\xbeiagos pa\xc5\xa1alinimo naudojant pjovimo ar at\xc4\x97mimo procesus._NEWLINE_3D spausdintuvas yra limituota industrinio roboto r\xc5\xab\xc5\xa1is, kuri, kompiuteriui paliepus, sugeba atlikti papildomas funkcijas._NEWLINE_Nors 3D spausdinimo technologija atsirado jau XX a. 9-ajame de\xc5\xa1imtmetyje, tik XXI a. 2-ajame de\xc5\xa1imtmetyje tokie spausdintuvai tapo pla\xc4\x8diai naudojami komerciniais tikslais. Pirm\xc4\x85 3D spausdintuv\xc4\x85 suk\xc5\xabr\xc4\x97 Chuck Hull i\xc5\xa1 bendrov\xc4\x97s \xe2\x80\x9e3D Systems Corp\xe2\x80\x9c 1984 metais. Nuo XXI am\xc5\xbeiaus prad\xc5\xbeios \xc5\xa1i\xc5\xb3 ma\xc5\xa1in\xc5\xb3 pardavim\xc5\xb3 kiekis spar\xc4\x8diai did\xc4\x97jo, o j\xc5\xb3 kaina krito. Anot \xe2\x80\x9eWohlers Associates\xe2\x80\x9c konsultavimo firmos, 3D spausdintuvai bei su jais susijusios paslaugos 2012 metais buvo verti 2,2 mlrd. JAV doleri\xc5\xb3 pasauliniu mastu, nuo 2011 met\xc5\xb3 j\xc5\xb3 vert\xc4\x97 pakilo 29 procentais.\n_START_SECTION_\nTerminologija\n_START_PARAGRAPH_\nTerminas adityvi gamyba apibr\xc4\x97\xc5\xbeia technologijas, kuri\xc5\xb3 pagalba kuriami objektai naudojant nuoseklaus sluoksniavimo technik\xc4\x85. \xc5\xa0iuo b\xc5\xabdu pagaminti produktai gali b\xc5\xabti taikomi \xc4\xafvairiuose gamybos cikluose, tiek prie\xc5\xa1gamybin\xc4\x97je (t. y. greit\xc5\xb3 prototip\xc5\xb3) plataus masto (greitos gamybos) produkcijoje, tiek mechaninio apdirbimo ar pogamybinio apdirbimo sferoje._NEWLINE_Gamyboje, ypatingai ma\xc5\xa1ininio apdirbimo sferoje, \xc5\xa1alinimo metodai siejami su tradici\xc5\xa1kesniais metodais. Terminas \xe2\x80\x9eat\xc4\x97mimo gamyba\xe2\x80\x9c yra neseniai i\xc5\xa1vystytas retronimas, siekiant atskirti j\xc4\xaf nuo nauj\xc5\xb3j\xc5\xb3 adityvi\xc5\xb3 gaminimo technik\xc5\xb3. Nors gamyba \xc4\xaftrauk\xc4\x97 metodus, kurie i\xc5\xa1 esm\xc4\x97s yra \xe2\x80\x9eadityv\xc5\xabs\xe2\x80\x9c jau daugel\xc4\xaf am\xc5\xbei\xc5\xb3 (pavyzd\xc5\xbeiui, plok\xc5\xa1\xc4\x8di\xc5\xb3, lak\xc5\xa1t\xc5\xb3, kaltini\xc5\xb3 ir valcavimo darb\xc5\xb3 sujungimas knied\xc4\x97mis ar var\xc5\xbetais, juos naudoja kalviai ar modern\xc5\xabs suvirintojai), tai ne\xc4\xaftrauk\xc4\x97 informacini\xc5\xb3 technologij\xc5\xb3 maketais paremto komponento apibr\xc4\x97\xc5\xbeimo. Tradici\xc5\xa1kai apdirbimas (tiksli\xc5\xb3 form\xc5\xb3 k\xc5\xabrimas) buvo atimamasis, nuo dro\xc5\xbeimo ir tekinimo iki frezavimo, gr\xc4\x99\xc5\xbeimo ir \xc5\xa1lifavimo._NEWLINE_Termin\xc4\x85 stereolitografija 1984 metais plenere pasi\xc5\xabl\xc4\x97 Charles W. Hull, pavadindamas j\xc4\xaf \xe2\x80\x9esistema, generuojan\xc4\x8dia trima\xc4\x8dius objektus, sukuriant skersinio pj\xc5\xabvio, kuris bus suformuotas, model\xc4\xaf\xe2\x80\x9c.\n_START_SECTION_\nModeliavimas\n_START_PARAGRAPH_\nAdityvus spausdinimas naudoja virtualius modelius (m\xc4\x97lyn\xc4\x85 3D \xc5\xa1viesora\xc5\xa1\xc4\x8dio popieri\xc5\xb3 (angl. 3D blueprint)) i\xc5\xa1 automatizuoto projektavimo sistem\xc5\xb3 (CAD) arba animacinio modeliavimo kompiuterin\xc4\x97s \xc4\xafrangos ir supjausto juos \xc4\xaf skaitmeninius skersinius pj\xc5\xabvius tam, kad ma\xc5\xa1ina gal\xc4\x97t\xc5\xb3 juos naudoti kaip spausdinimo gaires. Priklausomai nuo panaudotos ma\xc5\xa1inos, pamatin\xc4\x97 arba \xc4\xafri\xc5\xa1amoji med\xc5\xbeiaga yra pad\xc4\x97ta ant parinktos vietos ar platformos, kol med\xc5\xbeiagos/segtuvo sluoksniavimas n\xc4\x97ra u\xc5\xbebaigtas, ir paskutinis 3D modelis yra \xe2\x80\x9ei\xc5\xa1spausdintas\xe2\x80\x9c._NEWLINE_Standartin\xc4\x97 duomen\xc5\xb3 s\xc4\x85veika tarp CAD programin\xc4\x97s \xc4\xafrangos ir pa\xc4\x8dios ma\xc5\xa1inos yra STL rinkmenos formatas. STL rinkmena yra artima trikampi\xc5\xb3 form\xc5\xb3 daliai ar j\xc5\xb3 asambl\xc4\x97jai. Ma\xc5\xbeesn\xc4\x97s facet\xc4\x97s (aspektai) gamina auk\xc5\xa1tesn\xc4\xaf kokybi\xc5\xa1k\xc4\x85 pavir\xc5\xa1i\xc5\xb3. PLY yra skaitytuvo sukurtas \xc4\xafvesties rinkmenos formatas, o VRML (ar WRL) rinkmenos yra da\xc5\xbenai naudojamos kaip 3D spausdinimo technologij\xc5\xb3 \xc4\xafvestis, kurios pagalba galima i\xc5\xa1spausdinti visas spalvas.\n_START_SECTION_\nSpausdinimas\n_START_PARAGRAPH_\nKad \xc4\xafvykt\xc5\xb3 spausdinimo procesas, ma\xc5\xa1ina \xe2\x80\x9eskaito\xe2\x80\x9c projekt\xc4\x85 i\xc5\xa1 STL rinkmenos ir kloja nuoseklius skys\xc4\x8dio, milteli\xc5\xb3, popieriaus ar lapo sluoksnius, siekiant i\xc5\xa1 virtin\xc4\x97s skersini\xc5\xb3 pj\xc5\xabvi\xc5\xb3 pastatyti model\xc4\xaf. \xc5\xa0itie sluoksniai, atitinkantys virtualius skersinius pj\xc5\xabvius i\xc5\xa1 CAD modelio, yra sujungiami arba automati\xc5\xa1kai sulydomi tam, kad b\xc5\xabt\xc5\xb3 sukurta galutin\xc4\x97 forma. Pirminis \xc5\xa1ios technikos prana\xc5\xa1umas yra geb\xc4\x97jimas sukurti prakti\xc5\xa1kai bet koki\xc4\x85 form\xc4\x85 ar geometrin\xc4\xaf objekt\xc4\x85._NEWLINE_Spausdintuvo rezoliucija nurodo sluoksni\xc5\xb3 stor\xc4\xaf ir X-Y rezoliucijos ta\xc5\xa1k\xc5\xb3 skai\xc4\x8di\xc5\xb3 viename colyje (angl. dots per inch) ar makrometrus. Nors standartinis sluoksnio storis yra 100um/dot (250 ta\xc5\xa1k\xc5\xb3 colyje), kai kurios ma\xc5\xa1inos, kaip Object Connex ir 3D System\xe2\x80\x98s Pro Jet, gali spausdinti 16um/dot (1600 ta\xc5\xa1k\xc5\xb3 colyje) storio sluoksnius. X-Y rezoliucija yra lyginama su lazerini\xc5\xb3 spausdintuv\xc5\xb3 rezoliucija. Dalel\xc4\x97s (3D ta\xc5\xa1kai) yra nuo 50 iki 100 um/dot (510\xe2\x80\x93250 ta\xc5\xa1k\xc5\xb3 colyje) diametro._NEWLINE_Modelio gaminimas gali u\xc5\xbetrukti nuo keli\xc5\xb3 valand\xc5\xb3 iki keli\xc5\xb3 dien\xc5\xb3, priklausomai nuo jo sud\xc4\x97tingumo ir gaminimo metodo. Adityvios sistemos standarti\xc5\xa1kai gali suma\xc5\xbeinti \xc5\xa1\xc4\xaf laik\xc4\x85 iki keli\xc5\xb3 valand\xc5\xb3, ta\xc4\x8diau tai priklauso nuo naudojamos ma\xc5\xa1inos tipo bei vienu laiku gaminam\xc5\xb3 modeli\xc5\xb3 skai\xc4\x8diaus ir dyd\xc5\xbeio._NEWLINE_Tradiciniai b\xc5\xabdai, tokie kaip \xc4\xafpur\xc5\xa1kiamasis liejimas (angl. injection molding), gali b\xc5\xabti pigesni gaminant polimero produktus dideliais kiekiais, ta\xc4\x8diau adityvus gaminimas gali b\xc5\xabti greitesnis, labiau prisitaikantis ir pigesnis gaminant pakankamai ma\xc5\xbe\xc4\x85 kiek\xc4\xaf dali\xc5\xb3. 3D spausdintuvai suteikia galimyb\xc4\x99 dizaineriams ir id\xc4\x97jos vystymo komandoms gaminti dalis ar vis\xc4\x85 koncepcij\xc4\x85 naudojant ekrano dyd\xc5\xbeio spausdintuv\xc4\x85.\n_START_SECTION_\nU\xc5\xbebaigimas\n_START_PARAGRAPH_\nNors spausdintuvo suteikiama rezoliucija yra pakankama daugeliui aplikacij\xc5\xb3, galima pasiekti tikslesni\xc5\xb3 rezultat\xc5\xb3, spausdinant \xc5\xa1iek tiek per didel\xc4\x99 trok\xc5\xa1tamo objekto versij\xc4\x85, naudojant standartin\xc4\x99 rezoliucij\xc4\x85 ir tada pa\xc5\xa1alinant med\xc5\xbeiag\xc4\x85 auk\xc5\xa1tesn\xc4\x97s rezoliucijos at\xc4\x97mimo metodu._NEWLINE_Kai kurios adityvaus gaminimo technikos gali naudoti \xc4\xafvairias med\xc5\xbeiagas konstruojant skirtingas dalis. Naudojant kai kuriuos b\xc5\xabdus galima spausdinti \xc4\xafvairiomis spalvomis ir j\xc5\xb3 deriniais. Kai kurios technikos gaminimo procese naudoja atram\xc4\x85. Atramos yra panaikinamos arba suskaldomos spausdinimo pabaigoje ir konstravimo metu yra naudojamos palaikyti i\xc5\xa1siki\xc5\xa1usias dalis.\n_START_SECTION_\nEkstruzijos nusodinimas\n_START_PARAGRAPH_\nLydyto nus\xc4\x97dimo modeliavim\xc4\x85 (angl. fused deposition modeling) 9-ajame XX a. de\xc5\xa1imtmet\xc4\xaf i\xc5\xa1rado S. Scott Crump, o 10-\xc4\x85 de\xc5\xa1imtmet\xc4\xaf j\xc4\xaf komerciniams tikslams pritaik\xc4\x97 \xe2\x80\x9eStratasys\xe2\x80\x9c. Dabar, pasibaigus \xc5\xa1ios technologijos patentui, yra did\xc5\xbeiul\xc4\x97s atvir\xc5\xb3 \xc5\xa1altini\xc5\xb3 bendruomen\xc4\x97s (pavyzd\xc5\xbeiui, RepRaps), komerciniai ir DIY variantai, kurie naudoja \xc5\xa1io tipo 3D spausdintuv\xc4\x85. \xc5\xa0ios technologijos suk\xc5\xabrimas paskatino didel\xc4\xaf tos srities \xc4\xafrengini\xc5\xb3 kain\xc5\xb3 kritim\xc4\x85._NEWLINE_Lydyto nus\xc4\x97dimo modeliavimo metu maketas ar jo dalis yra gaminami \xc5\xa1tampuojant ma\xc5\xbeus med\xc5\xbeiagos rutuliukus, kurie staigiai sukiet\xc4\x97ja, suformuodami sluoksn\xc4\xaf. Termoplastinis plau\xc5\xa1elis ar metalin\xc4\x97 viela, suvyniota \xc4\xaf rit\xc4\x99, yra i\xc5\xa1vyniojama norint \xc5\xa1tampavimo purk\xc5\xa1tuko galvut\xc4\x99 apr\xc5\xabpinti med\xc5\xbeiaga. Purk\xc5\xa1tuko galvut\xc4\x97 kaitina metal\xc4\x85 ir i\xc5\xa1jungia bei v\xc4\x97l \xc4\xafjungia jo sraut\xc4\x85. Tradici\xc5\xa1kai yra naudojama eigos arba valdymo variklis norint perkelti purk\xc5\xa1tuko galvut\xc4\x99 bei pritaikyti sraut\xc4\x85; purk\xc5\xa1tukas gali b\xc5\xabti judinamas vertikalia bei horizontalia kryptimi. \xc5\xa0io mechanizmo kontrole tradici\xc5\xa1kai r\xc5\xabpinasi kompiuterizuotos gamybos (angl. computer-aided manufacturing (CAM)) programa, valdanti mikrokontroler\xc4\xaf._NEWLINE_Yra naudojami skirtingi polimerai, tokie kaip akrilnitrilo butadieno stirenas (ABS), polikarbonatas (PC), polilaktidas (PLA), didelio tankio polietilenas (HDPE) ir polifelinsuflonas (PPSU). Apskritai, polimeras yra plau\xc5\xa1o forma, pagaminta i\xc5\xa1 gamtin\xc4\x97s dervos. Visuomen\xc4\x97je egzistuoja \xc4\xafvair\xc5\xabs atvir\xc5\xb3 \xc5\xa1altini\xc5\xb3 projektai, bandantys paversti panaudoto plastiko atliekas naudojamu plau\xc5\xa1u. Tam tarnauja ma\xc5\xa1inos, kuriomis pl\xc4\x97\xc5\xa1ant ir presuojant plastik\xc4\x85, jis tampa plau\xc5\xa1tu._NEWLINE_FDM turi tam tikrus gaminam\xc5\xb3 form\xc5\xb3 apribojimus. Pavyzd\xc5\xbeiui, FDM da\xc5\xbeniausiai negali pagaminti stalaktito formos strukt\xc5\xabr\xc5\xb3. Tokios strukt\xc5\xabros yra vengiamos arba konstruojamos sukuriant pagalbin\xc4\x99 med\xc5\xbeiag\xc4\x85, kuri gali sul\xc5\xab\xc5\xbeti maketo baigimo metu.\n_START_SECTION_\nGranuliot\xc5\xb3 med\xc5\xbeiag\xc5\xb3 kietinimas\n_START_PARAGRAPH_\nKitas 3D spausdinimo metodas yra selektyvus granuliuot\xc5\xb3 med\xc5\xbeiag\xc5\xb3 sluoksnio kietinimas. \xc5\xa0ia technika sulydomos sluoksni\xc5\xb3 dalys, tada darbas perkeliamas \xc5\xbeemyn, pridedant kit\xc4\x85 granuli\xc5\xb3 sluoksn\xc4\xaf ir kartojant \xc5\xa1\xc4\xaf proces\xc4\x85 iki tol, kol fig\xc5\xabra pagaminta. \xc5\xa0is procesas naudoja nesulydyt\xc4\x85 terp\xc4\x99 i\xc5\xa1kilimams prilaikyti ir plonoms sienel\xc4\x97ms gaminti taip suma\xc5\xbeinant pagalbini\xc5\xb3 \xc4\xaftais\xc5\xb3 poreik\xc4\xaf. Kad objektas tapt\xc5\xb3 vientisos mas\xc4\x97s, reikalingas lazeris. \xc5\xa0io proceso pavyzd\xc5\xbeiai yra selektyvus kietinimas lazeriu (SLS) su metalais ir polimerais (PA, PA-GF, kietuoju GF, PEEK, PS, aliuminiu, karbonmidu, elastomeru) ir tiesioginis metalo kietinimas lazeriu (DMLS)._NEWLINE_Selektyv\xc5\xb3 kietinim\xc4\x85 lazeriu (angl. selective laser sintering) 9-ojo de\xc5\xa1imtme\xc4\x8dio viduryje i\xc5\xa1rado ir patentavo Dr. Carl Deckard ir Dr. Joseph Beatman Teksaso universiteto Ostine, j\xc4\xaf finansavo DARPA. Pana\xc5\xa1\xc5\xb3 proces\xc4\x85 1979-aisiais patentavo, bet nesukomercino R. F. Housholder._NEWLINE_Selektyvus lydymas lazeriu (angl. selective laser melting) nenaudoja kietinimo granuli\xc5\xb3 milteli\xc5\xb3 sulydymui, bet visi\xc5\xa1kai i\xc5\xa1lydo miltelius, naudodamas auk\xc5\xa1tos energijos lazer\xc4\xaf, kurdamas visi\xc5\xa1kai s\xc5\xabdrias med\xc5\xbeiagas sluoksni\xc5\xa1ku metodu su pana\xc5\xa1iomis technin\xc4\x97mis savyb\xc4\x97mis kaip tradicininai pagaminti metalai._NEWLINE_Lydimo elektron\xc5\xb3 spinduliais (angl. electron beam melting) metodas yra pana\xc5\xa1us \xc4\xaf adityvi\xc4\x85 gaminimo technologij\xc4\x85 metalini\xc5\xb3 dali\xc5\xb3 gaminimui (pavyzd\xc5\xbeiui titano lydiniams). Lydimas elektron\xc5\xb3 spinduliais gamina dalis sluoksnis po sluoksnio, lydant metalo miltelius, naudojant elektron\xc5\xb3 spindulius vakuume. Kitaip negu metalo kietinimo technika, nepasiekianti visi\xc5\xa1ko i\xc5\xa1lydymo, lydimas elektron\xc5\xb3 spinduliais yra visi\xc5\xa1kai tankus, neturintis vakuumo ir labai stiprus._NEWLINE_Kitas metodas naudoja 3D spausdinimo purk\xc5\xa1tuko galvute sistem\xc4\x85. Spausdintuvas sukuria model\xc4\xaf po vien\xc4\x85 sluoksn\xc4\xaf, paskleid\xc5\xbeiant sluoksn\xc4\xaf milteli\xc5\xb3 (plastiko arba sak\xc5\xb3) ir spausdinant dalies skerspj\xc5\xabvio suri\xc5\xa1im\xc4\x85, naudojant \xc5\xa1tampavimo proces\xc4\x85. Tai yra kartojama, kol atspausdinamas kiekvienas sluoksnis. \xc5\xa0i technologija leid\xc5\xbeia spausdinti vis\xc5\xb3 spalv\xc5\xb3 prototipus, i\xc5\xa1ky\xc5\xa1as ir elastomero dalis. Sukietininti milteli\xc5\xb3 spausdiniai gali b\xc5\xabti sutvirtinti va\xc5\xa1ku arba reaktoplastiko impregnavimu.\n_START_SECTION_\nLaminavimas\n_START_PARAGRAPH_\nKai kuriuose spausdintuvuose popierius gali b\xc5\xabti naudojamas kaip statybin\xc4\x97 med\xc5\xbeiaga, suma\xc5\xbeinanti spausdinimo i\xc5\xa1laidas. XX a. paskutin\xc4\xafj\xc4\xaf de\xc5\xa1imtmet\xc4\xaf kai kurios kompanijos pardavin\xc4\x97jo spausdintuvus, kurie i\xc5\xa1pjaudavo skersinius pj\xc5\xabvius i\xc5\xa1 specialaus lipnaus padengto popieriaus naudojant anglies dioksido lazerius ir tada juos kartu laminuodavo._NEWLINE_2005-aisiais \xe2\x80\x9eMcor Technologies Ltd.\xe2\x80\x9c i\xc5\xa1vyst\xc4\x97 kitok\xc4\xaf proces\xc4\x85 naudodami paprastus popieriaus lapus, volframo kabrido gele\xc5\xbet\xc4\x99 formai i\xc5\xa1pjauti ir selektyv\xc5\xb3 nusodinim\xc4\x85 klijais bei spaudim\xc4\x85 prototipui sukibinti._NEWLINE_Taip pat yra daugyb\xc4\x97 kompanij\xc5\xb3, pardavin\xc4\x97jan\xc4\x8di\xc5\xb3 spausdintuvus, kurie naudoja plastik\xc4\x85 ir metalo plok\xc5\xa1tes laminuotiems objektams atspausdinti.\n_START_SECTION_\nKauk\xc4\x97s atvaizdo projektavimu paremta stereolitografija\n_START_PARAGRAPH_\n\xc5\xa0ia technika skaitmeninis 3D modelis yra supjaustomas horizontaliais grie\xc5\xbein\xc4\x97liais. Kiekvienas grie\xc5\xbein\xc4\x97lis yra paver\xc4\x8diamas dvima\xc4\x8diu kauk\xc4\x97s vaizdu. Tada kauk\xc4\x97s vaizdas yra suprojektuojamas ant nuotraukoms tinkamo skysto dervos pavir\xc5\xa1iaus, o \xc5\xa1viesa yra metama ant dervos siekiant i\xc5\xa1gauti sluoksnio form\xc4\x85._NEWLINE_Paie\xc5\xa1kos sistemose \xc5\xa1viesa yra metama i\xc5\xa1 apa\xc4\x8dios, leid\xc5\xbeiant dervai greitai i\xc5\xa1plisti ant nekintan\xc4\x8di\xc5\xb3 plon\xc5\xb3 sluoksni\xc5\xb3 taip suma\xc5\xbeinant gaminimo laik\xc4\x85 nuo valand\xc5\xb3 iki minu\xc4\x8di\xc5\xb3._NEWLINE_\xc5\xa0i technika yra naudojama kuriant objektus, kurie yra sudaryti i\xc5\xa1 \xc4\xafvairi\xc5\xb3 med\xc5\xbeiag\xc5\xb3 ir apdorojami skirtingu metu._NEWLINE_Komerci\xc5\xa1kai pasiekiami prietaisai, tokie kaip Objet Connex, pritaiko derv\xc4\x85 smulkiu purk\xc5\xa1tuvu.\n_START_SECTION_\nIndustrinis panaudojimas\n_START_PARAGRAPH_\nNuo 2012 met\xc5\xb3 spalio m\xc4\x97nesio \xe2\x80\x9eStratasys\xe2\x80\x9c, JAV ir Izraelio kompanij\xc5\xb3 susiliejimo padarinys, parduoda adityvaus gaminimo sistemas, kuri\xc5\xb3 kainos svyruoja nuo 2000 iki 500 000 JAV doleri\xc5\xb3. \xe2\x80\x9eGeneral Electric\xe2\x80\x9c naudoja auk\xc5\xa1tos klas\xc4\x97s modelius turbin\xc5\xb3 dali\xc5\xb3 gamyboje. \xe2\x80\x9eGeneral Electric\xe2\x80\x9c \xc4\xaf \xc5\xa1i\xc4\x85 technolojij\xc4\x85 investavo 1 milijard\xc4\x85 doleri\xc5\xb3.\n_START_SECTION_\nPanaudojimas buityje\n_START_PARAGRAPH_\nKeletas projekt\xc5\xb3 ir kompanij\xc5\xb3 stengiasi vystyti prieinamos kainos 3D spausdintuvus naudojimui namuose. Daug nuveik\xc4\x97 DIY/entuziastai/ankstyvos naudotoj\xc5\xb3 bendruomen\xc4\x97s, taip pat akademik\xc5\xb3 ir pirat\xc5\xb3 bendruomen\xc4\x97s._NEWLINE_RepRap yra vienas ilgiausiai gyvuojan\xc4\x8di\xc5\xb3 darbalaukio kategorijos projekt\xc5\xb3. RepRap projektas siekia kurti nemokam\xc4\x85 ir atvirojo kodo kompiuterin\xc4\x99 \xc4\xafrang\xc4\x85 (FOSS) 3D spausdintuvams, kuri\xc5\xb3 technines specifikacijas patvirtino GNU General Public Licence licencija. Jie gali patys replikuoti save spausdindami daugel\xc4\xaf savo pa\xc4\x8di\xc5\xb3 plastikini\xc5\xb3 dali\xc5\xb3, taip sukurdami daugiau ma\xc5\xa1in\xc5\xb3. Tyrimai juda link prietais\xc5\xb3 \xc4\xafgalinimo spausdinti schemines plok\xc5\xa1tes ir metalines dalis._NEWLINE_D\xc4\x97l FOSS tiksl\xc5\xb3 daugyb\xc4\x97 susijusi\xc5\xb3 projekt\xc5\xb3 naudojo j\xc5\xb3 dizain\xc4\x85 kaip \xc4\xafkv\xc4\x97pimo \xc5\xa1altin\xc4\xaf, kurdami susijusi\xc5\xb3 arba i\xc5\xa1vestini\xc5\xb3 3D spausdintuv\xc5\xb3 (da\xc5\xbeniausiai atvir\xc5\xb3 \xc5\xa1altini\xc5\xb3 dizaino), ekosistem\xc4\x85. \xc5\xa0is visiems prieinamas dizainas rei\xc5\xa1kia, kad yra labai sud\xc4\x97tinga sukurti skirtingus 3D spausdintuvus. Ta\xc4\x8diau spausdintuv\xc5\xb3 dizaino kokyb\xc4\x97 ir sud\xc4\x97tingumas taip pat kaip ir \xc4\xafranki\xc5\xb3 ar pagamint\xc5\xb3 produkt\xc5\xb3 kokyb\xc4\x97s skirtumai priklauso nuo projekto. \xc5\xa0itas staigus 3D spausdintuv\xc5\xb3 vystymasis sulaukia daugelio sri\xc4\x8di\xc5\xb3 susidom\xc4\x97jimo, nes jis suteikia did\xc5\xbeiules pritaikymo galimybes ir vie\xc5\xa1osios teritorijos naudojim\xc4\x85 gaminat visiems pasiekiam\xc4\x85 atitinkam\xc4\x85 technologij\xc4\x85 per persiuntimo kanalus, tokius kaip Thingiverse ar Cubify. \xc5\xa0i technologija taip pat gali pagelb\xc4\x97ti darniojo vystymosi iniciatyvoms, nes technologijos yra lengvai ir ekonomi\xc5\xa1kai pagaminamos i\xc5\xa1 vietini\xc5\xb3 bendruomeni\xc5\xb3 i\xc5\xa1tekli\xc5\xb3._NEWLINE_Nuo 2010 met\xc5\xb3 3D spausdintuv\xc5\xb3 kaina dramati\xc5\xa1kai krito. \xc4\xaerenginiai, kurie kainuodavo 20 000 JAV doleri\xc5\xb3, dabar kainuoja ma\xc5\xbeiau negu 1000 doleri\xc5\xb3. Pavyzd\xc5\xbeiui, 2013 metais keletas kompanij\xc5\xb3 ir individ\xc5\xb3 pardav\xc4\x97 dalis, i\xc5\xa1 kuri\xc5\xb3 galima pasigaminti \xc4\xafvairius RepRap dizainus nuo 400 eur\xc5\xb3/500 doleri\xc5\xb3. Atvirojo kodo Fab@Home projektas  platino bendro naudojimo spausdintuvus, kuriais galima purk\xc5\xa1ti visk\xc4\x85 nuo \xc5\xa1okolado iki silikono hermetiko ar chemini\xc5\xb3 med\xc5\xbeiag\xc5\xb3. Spausdintuvai, sukurti pagal projekto dizain\xc4\x85, yra pasiekiami i\xc5\xa1 gamintoj\xc5\xb3 komplektuose arba surinktose formose nuo 2012 met\xc5\xb3 ir kainuoja apie 2000 doleri\xc5\xb3. Kickstarter finansuotas Peachy Printer kainuoja 100 doleri\xc5\xb3. Keletas kit\xc5\xb3 nauj\xc5\xb3 3D spausdintuv\xc5\xb3 (mUVe3D ar Lumifold) taip pat taikosi \xc4\xaf nedidel\xc4\x99, nebrangi\xc4\x85 rink\xc4\x85._NEWLINE_Kadangi 3D spausdintuv\xc5\xb3 kaina krito, i\xc5\xa1augo j\xc5\xb3 paklausa asmenini\xc5\xb3 produkt\xc5\xb3 savaranki\xc5\xa1kai gamybai. Taip pat 3D spausdinimo produktai, naudojami buityje, gali suma\xc5\xbeinti gamybos poveik\xc4\xaf aplinkai suma\xc5\xbeinant med\xc5\xbeiag\xc5\xb3 naudojim\xc4\x85 bei platinim\xc4\x85._NEWLINE_RepRap principu pagamint\xc5\xb3 spausdintuv\xc5\xb3 vystymasis ir j\xc5\xb3 pritaikymas individualiems vartotojams pateik\xc4\x97 nauj\xc4\x85 spausdintuv\xc5\xb3 serij\xc4\x85, pritaikyt\xc4\x85 ma\xc5\xbeoms kompanijoms ir asmeniniam naudojimui. Gamintojai, tokie kaip \xe2\x80\x9eSolidoodle\xe2\x80\x9c, \xe2\x80\x9eRoBo\xe2\x80\x9c ir \xe2\x80\x9eRepRapPro\xe2\x80\x9c, pristat\xc4\x97 modelius ir \xc4\xafranki\xc5\xb3 rinkinius, kainuojan\xc4\x8dius ma\xc5\xbeiau negu 1000 doleri\xc5\xb3\xc2\xa0\xe2\x80\x93 t\xc5\xabkstan\xc4\x8diais pigiau negu 2012-\xc5\xb3j\xc5\xb3 rugs\xc4\x97j\xc4\xaf. Priklausomai nuo pritaikymo, spausdinimo rezoliucija ir gaminimo greitis yra tarp asmenini\xc5\xb3 ir industrini\xc5\xb3 spausdintuv\xc5\xb3. Spausdintuv\xc5\xb3 kain\xc5\xb3 ir kitos informacijos s\xc4\x85ra\xc5\xa1as yra pri\xc5\xbei\xc5\xabrimas. Paskutiniu metu, siekiant dar labiau padidinti spausdinimo greit\xc4\xaf, 3D spausdinime buvo panaudoti delta robotai._NEWLINE_Kai kurios kompanijos taip pat si\xc5\xablo 3D spausdinimo programin\xc4\x99 \xc4\xafrang\xc4\x85 kaip pagalbin\xc4\x99 kit\xc5\xb3 kompanij\xc5\xb3 si\xc5\xablomai techninei \xc4\xafrangai.\n_START_SECTION_\nSpartus apdirbimas\n_START_PARAGRAPH_\nSpar\xc4\x8dios prototip\xc5\xb3 gamybos technologijos pa\xc5\xbeanga \xc4\xafdieg\xc4\x97 med\xc5\xbeiagas, kurios yra tinkamos galutinei gamybai, suteikusiai tiesiogiai pabaigt\xc5\xb3 komponent\xc5\xb3 apdirbimo galimyb\xc4\x99. Vienas i\xc5\xa1 3D spausdinimo spar\xc4\x8dioje gamyboje panaudojimo privalum\xc5\xb3 yra pakankamai nebrangi nedidelio dali\xc5\xb3 kiekio produkcija._NEWLINE_Sparti gamyba yra naujas gamybos metodas ir daug jo proces\xc5\xb3 dar nepatvirtinta. 3D spausdinimas \xc4\xaf\xc5\xbeengia \xc4\xaf spartaus apdirbimo sfer\xc4\x85, o 2009-\xc5\xb3j\xc5\xb3 met\xc5\xb3 ataskaitoje yra identifikuojamas kaip \xe2\x80\x9ekitas technologijos lygis\xe2\x80\x9c. Vienas i\xc5\xa1 perspektyviausi\xc5\xb3 lazerio technikos proces\xc5\xb3 yra dar ankstyvojoje stadijoje, turi daug kli\xc5\xab\xc4\x8di\xc5\xb3, kurias reik\xc4\x97s pereiti, kol spartus apdirbimas taps realiu apdirbimo metodu.\n_START_SECTION_\nMasinis pritaikymas individualiam vartotojui\n_START_PARAGRAPH_\nKompanijos yra suk\xc5\xabrusios paslaugas, kur pirk\xc4\x97jai gali pagal savo norus modeliuoti objektus, naudodami nesud\xc4\x97ting\xc4\x85 internetin\xc4\x99 programin\xc4\x99 \xc4\xafrang\xc4\x85 ir u\xc5\xbesisakyti sukurtus produktus kaip originalius 3D objektus. Dabar vartotojams leid\xc5\xbeiama kurti d\xc4\x97klus savo mobiliesiems telefonams. \xe2\x80\x9eNokia\xe2\x80\x9c i\xc5\xa1leido 3D dizainus savo d\xc4\x97klams tam, kad vartotojai tur\xc4\x97t\xc5\xb3 galimyb\xc4\x99 patys susikurti ir gauti atspausdint\xc4\x85 3D d\xc4\x97kl\xc4\x85.\n_START_SECTION_\nMasin\xc4\x97 gamyba\n_START_PARAGRAPH_\nL\xc4\x97tas 3D spausdintuv\xc5\xb3 greitis riboja j\xc5\xb3 panaudojim\xc4\x85 masin\xc4\x97je gamyboje. Siekiant suma\xc5\xbeinti \xc5\xa1ias prid\xc4\x97tines i\xc5\xa1laidas, keletas i\xc5\xa1lydyt\xc5\xb3 plau\xc5\xa1eli\xc5\xb3 ma\xc5\xa1in\xc5\xb3 dabar si\xc5\xablo kelet\xc4\x85 presavimo (\xc5\xa1tampavimo) galvu\xc4\x8di\xc5\xb3. Jie gali b\xc5\xabti naudojami spausdinimui \xc4\xafvairiomis spalvomis, skirtingais polimerais arba vienu metu spausdinant daugyb\xc4\x99 dali\xc5\xb3._NEWLINE_Gaminant kelet\xc4\x85 pavyzd\xc5\xbei\xc5\xb3, padid\xc4\x97ja bendras spausdinimo greitis ir suma\xc5\xbe\xc4\x97ja i\xc5\xa1laidos, nes skirtingai nei identi\xc5\xa1kos ma\xc5\xa1inos, \xc5\xa1ie spausdintuvai dalijasi vienu kontroleriu._NEWLINE_Skirtingai negu keletas ma\xc5\xa1in\xc5\xb3, ma\xc5\xa1inos, geban\xc4\x8dios gaminti \xc4\xafvairias med\xc5\xbeiagas, gali gaminti tik identi\xc5\xa1kas tokios pa\xc4\x8dios dalies kopijas, bet, jei reikia, gali pasi\xc5\xablyti daugiau spalv\xc5\xb3 arba med\xc5\xbeiag\xc5\xb3. Spausdinimo greitis did\xc4\x97ja proporcingai spausdinimo galvu\xc4\x8di\xc5\xb3 skai\xc4\x8diui. Taip pat energijos kaina suma\xc5\xbe\xc4\x97ja d\xc4\x97l to, kad tokie \xc4\xafrenginiai dalinasi tais pa\xc4\x8diais \xc4\xafkaitintais spaudmenis. Kartu \xc5\xa1ios ypatyb\xc4\x97s suma\xc5\xbeina bendras i\xc5\xa1laidas._NEWLINE_Daugelis spausdintuv\xc5\xb3 dabar si\xc5\xablo dvi spausdinimo galvutes. Ta\xc4\x8diau jos yra naudojamos gaminant vien\xc4\x85 dali\xc5\xb3 komplekt\xc4\x85 skirtingomis spalvomis arba i\xc5\xa1 skirting\xc5\xb3 med\xc5\xbeiag\xc5\xb3._NEWLINE_Yra para\xc5\xa1yta keletas mokslini\xc5\xb3 darb\xc5\xb3, siekiant pamatyti ar tradiciniai at\xc4\x97mimo metodai yra pana\xc5\xa1\xc5\xabs \xc4\xaf adityviuosius.\n_START_SECTION_\nPanaudojimas buitin\xc4\x97ms ir m\xc4\x97g\xc4\x97ji\xc5\xa1koms reikm\xc4\x97ms\n_START_PARAGRAPH_\nNuo 2012 met\xc5\xb3 nam\xc5\xb3 3D spausdinimas labiausiai su\xc5\xbeav\xc4\x97jo m\xc4\x97g\xc4\x97jus bei entuziastus, bet dar prakti\xc5\xa1kai ne\xc4\xafgijo pritaikymo buityje reik\xc5\xa1m\xc4\x97s. Spausdintuvai buvo panaudoti, pvz., veikian\xc4\x8dio laikrod\xc5\xbeio ar krumpliara\xc4\x8di\xc5\xb3, skirt\xc5\xb3 med\xc5\xbeio apdirbimo ma\xc5\xa1inoms, pagaminimui bei kitoms paskirtims. 3D spausdinimas tai pat naudojamas ornamentiniams objektams. Internetiniai puslapiai, susij\xc4\x99 su 3D spausdinimu, si\xc5\xablo lazdeles nugarai pasikasyti, palt\xc5\xb3 kablius, dur\xc5\xb3 rankenas ir tt._NEWLINE_Nuo 2013 met\xc5\xb3 3D spausdintuvai buvo naudojami gyv\xc5\xabn\xc5\xb3 globai. 3D spausdinimo b\xc5\xabdu atspausdinta p\xc4\x97da pad\xc4\x97jo luo\xc5\xa1am an\xc4\x8diukui v\xc4\x97l vaik\xc5\xa1\xc4\x8dioti. Atspausdinti stilingi 3D krab\xc5\xb3 kiautai leido jiems apsigyventi naujuose namuose. Spausdintuvai taip pat pagamino \xc5\xbemon\xc4\x97ms dekoratyvinius objektus, tokius kaip v\xc4\x97riniai, \xc5\xbeiedai ar rankin\xc4\x97s._NEWLINE_Atvirojo kodo projektas Fab@Home tobulino bendro naudojimo spausdintuvus. Jie yra naudojami tyrimams siekiant gaminti ir i\xc5\xa1rasti cheminius mi\xc5\xa1inius naudojant 3D spausdinimo technologij\xc4\x85, i\xc5\xa1 prad\xc5\xbei\xc5\xb3 be staigaus panaudojimo kaip principo \xc4\xafrodymo. Spausdintuvas gali spausdinti bet k\xc4\x85, kas gali b\xc5\xabti paskleista i\xc5\xa1 \xc5\xa1virk\xc5\xa1to, kaip antai skystis arba pasta. Chemikai \xc4\xaf\xc5\xbevelgia, kad \xc5\xa1i technologija gali b\xc5\xabti naudojama ir nam\xc5\xb3, ir industrin\xc4\x97je veikloje. Pavyzd\xc5\xbeiui, \xc4\xafgalinant vartotojus tolimose vietose gaminti savo pa\xc4\x8di\xc5\xb3 medicinos reikmenis ar nam\xc5\xb3 \xc5\xabkio chemikalus._NEWLINE_OpenReflex analogas SLR kamera buvo i\xc5\xa1vystyta kaip studento atvirojo kodo informacijos projektas.\n_START_SECTION_\nDrabu\xc5\xbeiai\n_START_PARAGRAPH_\n3D spausdinimas paplito drabu\xc5\xbei\xc5\xb3 industrijoje, mad\xc5\xb3 dizaineriams eksperimentuojant su 3D atspausdintais maudymosi kostium\xc4\x97liais, batais ir suknel\xc4\x97mis. Komercin\xc4\x97je produkcijoje Nike naudoja 3D spausdinim\xc4\x85 kurdamas prototipus ir gamindamas 2012 Vapor Laser Talon futbolo batus amerikieti\xc5\xa1ko futbolo \xc5\xbeaid\xc4\x97jams, New Balance yra 3D u\xc5\xbesakymo batai atletams.\n_START_SECTION_\n3D spausdinimo paslaugos\n_START_PARAGRAPH_\nKai kurios kompanijos si\xc5\xablo internetines 3D spausdinimo paslaugas, prieinamas ir vartotojams, ir industrijoms. Tokios paslaugos reikalauja \xc5\xbemoni\xc5\xb3 \xc4\xafkelti savo 3D dizainus \xc4\xaf kompanijos internetin\xc4\xaf puslap\xc4\xaf. Tada dizainai yra atspausdinami naudojant 3D spausdintuvus ir/arba pristatomi klientui arba atiduodami \xc4\xaf sand\xc4\x97l\xc4\xaf.\n_START_SECTION_\nNauj\xc5\xb3 pritaikym\xc5\xb3 tyrimas\n_START_PARAGRAPH_\nAteities 3D spausdinimo technologijos gali \xc4\xaftraukti atvirojo kodo mokslin\xc4\x99 \xc4\xafrang\xc4\x85 arba \xc4\xafrang\xc4\x85, naudojam\xc4\x85 moksliniu pagrindu, kaip fodilij\xc5\xb3 atk\xc5\xabrim\xc4\x85 paleontologijoje, ne\xc4\xafkainojam\xc5\xb3 antikini\xc5\xb3 ir istorini\xc5\xb3 artifakt\xc5\xb3 atk\xc5\xabrim\xc4\x85 archeologijoje, kaul\xc5\xb3 ir k\xc5\xabno dali\xc5\xb3 atk\xc5\xabrim\xc4\x85 teismo patologijoje ir stipriai suniokot\xc5\xb3 \xc4\xafrodym\xc5\xb3 atk\xc5\xabrim\xc4\x85 nusikaltimo vietos tyrimo proceso metu. Technologijos perspektyvos tyrin\xc4\x97jamos netgi statybos srityje._NEWLINE_2005 metais akademiniai \xc5\xbeurnalai prad\xc4\x97jo raportuoti galim\xc4\x85 3D technologijos menin\xc4\xaf pritaikym\xc4\x85. 2007-aisiais masin\xc4\x97s medijos pasek\xc4\x97 akademik\xc5\xb3 pavyzd\xc5\xbeiu ir i\xc5\xa1spausdino straipsn\xc4\xaf \xe2\x80\x9eThe Wall Street Journal\xe2\x80\x9c  ir \xe2\x80\x9eThe Time Magazine\xe2\x80\x9c \xc5\xbeurnaluose ir pateik\xc4\x97 did\xc5\xbeiausi\xc4\x85 \xc4\xaftak\xc4\x85 tais metais padariusi\xc5\xb3 3D spausdini\xc5\xb3 s\xc4\x85ra\xc5\xa1\xc4\x85. 2011 met\xc5\xb3 London Design Festival metu instaliacija, pristatyta Murray Moss ir fokusuota \xc4\xaf 3D spausdinim\xc4\x85, buvo laikoma Victoria and Albert muziejuje. Instaliacija buvo pavadinta Industrial Revolution 2.0: How the Material World will Newly Materialize._NEWLINE_Nuo 2012-\xc5\xb3j\xc5\xb3 3D spausdinimo technologij\xc4\x85 tyrin\xc4\x97jo biotechnologijos kompanijos ir akademikai, ie\xc5\xa1kodami panaudojimo audini\xc5\xb3 in\xc5\xbeinerijoje, kur organai ir k\xc5\xabno dalys yra gaminami pritaikant \xc5\xa1tampavimo technik\xc4\x85. \xc5\xa0io proceso metu gyv\xc5\xb3 l\xc4\x85steli\xc5\xb3 sluoksniai yra sluoksniuojami ant gelinio pavir\xc5\xa1iaus arba cukraus tarpl\xc4\x85stelin\xc4\x97s med\xc5\xbeiagos ir l\xc4\x97tai konstruojami \xc4\xaf trimat\xc4\x99 strukt\xc5\xabr\xc4\x85 (\xc4\xaftraukiant kraujagysli\xc5\xb3 sistemas). Kalbant apie \xc5\xa1i\xc4\x85 tyrim\xc5\xb3 srit\xc4\xaf yra naudojama keletas termin\xc5\xb3: organ\xc5\xb3 spausdinimas, biospausdinimas, k\xc5\xabno dali\xc5\xb3 spausdinimas, kompiuterin\xc4\x97 audini\xc5\xb3 gamyba ir kiti._NEWLINE_Jungtin\xc4\x97s Karalyst\xc4\x97s Glazgo universitete 2012 metais \xc4\xafvykdytas projektas parod\xc4\x97, kad yra \xc4\xafmanoma pritaikyti 3D spausdinimo technik\xc4\x85 (nauj\xc5\xb3) chemini\xc5\xb3 jungini\xc5\xb3 gamyboje. Universiteto mokslininkai pirmiausia i\xc5\xa1spausdino chemin\xc4\x97s reakcijos indus, tada panaudojo spausdintuv\xc4\x85 cheminiams reaguojan\xc4\x8diams da\xc5\xbeams purk\xc5\xa1ti. Jie pagamino naujus junginius, patvirtinan\xc4\x8dius proceso svarum\xc4\x85, bet neatrado konkretaus panaudojimo. Cornell Creative Machines Lab patvirtino, kad yra \xc4\xafmanoma pagal individualius poreikius pasigaminti maisto naudojant 3D Hydrocolloid spausdinim\xc4\x85._NEWLINE_3D nuskaitymo technologij\xc5\xb3 naudojimas leid\xc5\xbeia replikuoti tikrus objektus nenaudojant liejimo technikos, kuri daugeliu atvej\xc5\xb3 yra brangesn\xc4\x97, sud\xc4\x97tingesn\xc4\x97 arba per daug invazi\xc5\xa1ka gamint, ypatingai brangius ir subtilius kult\xc5\xabros objektus , kur tiesioginis kontaktas su modeliavimo med\xc5\xbeiagomis gali pakenkti originaliam pavir\xc5\xa1iui._NEWLINE_Papildomas 3D spausdinimo panaudojimas yra pastat\xc5\xb3 spausdinime. Tai gal\xc4\x97t\xc5\xb3 suteikti greitesn\xc4\x99 statyb\xc4\x85 ma\xc5\xbeesn\xc4\x97mis s\xc4\x85naudomis. Be to, tirtas 3D spausdinimo panaudojimas statyboms ne\xc5\xbeemi\xc5\xa1koje aplinkoje potencialas. Pavyzd\xc5\xbeiui, Sinterhab projektas tiria M\xc4\x97nulio pavir\xc5\xa1i\xc5\xb3, sukonstruot\xc4\x85 3D spausdintuvo panaudojant m\xc4\x97nulio regolit\xc4\x85, kaip pamatin\xc4\x99 med\xc5\xbeiag\xc4\x85. Vietoje sukietintos regolito med\xc5\xbeiagos mokslininkai eksperimentuoja su mikrobangomis kuriant vientisus ne\xc4\xafprastos med\xc5\xbeiagos blokus._NEWLINE_Naudojant 3D spausdinimo si\xc5\xablom\xc4\x85 adityvi\xc5\xb3 sluoksni\xc5\xb3 technologij\xc4\x85 ir Terahertz \xc4\xafrenginius, veikian\xc4\x8dius kaip bangolaid\xc5\xbeiai, buvo sukurti jungiamoji mova, alk\xc5\xabn\xc4\x97 ir kitokie mechanizmai. Sud\xc4\x97tingos \xc5\xa1i\xc5\xb3 prietais\xc5\xb3 formos negal\xc4\x97t\xc5\xb3 b\xc5\xabti pasiektos naudojant tradicines gamybos technikas. Komerci\xc5\xa1kai prieinamas profesionalus spausdintuvas EDEN 260V buvo naudojamas siekiant sukurti minimalaus dyd\xc5\xbeio (100um) strukt\xc5\xabras. Kuriant Terahertz Plasmonic Device atspausdintos strukt\xc5\xabros v\xc4\x97liau buvo padengtos auksu._NEWLINE_Kinija beveik u\xc5\xbe 500 milijon\xc5\xb3 JAV doleri\xc5\xb3 \xc4\xafk\xc5\xabr\xc4\x97 de\xc5\xa1imt nacionalini\xc5\xb3 3D spausdinimo institut\xc5\xb3. 2013\xc2\xa0m. kin\xc5\xb3 mokslininkai prad\xc4\x97jo spausdinti ausis, kepenis ir inkstus i\xc5\xa1 gyvo audinio. Kin\xc5\xb3 mokslininkams pavyko s\xc4\x97kmingai atspausdinti \xc5\xbemoni\xc5\xb3 organus naudojant specialius 3D biospausdintuvus, kurie naudoja gyvas, o ne plastikines l\xc4\x85steles. Mokslininkai i\xc5\xa1 Hangd\xc5\xbeou Diandzi universiteto sugeb\xc4\x97jo i\xc5\xa1rasti 3D spausdintuv\xc4\x85, atliekant\xc4\xaf sud\xc4\x97tingas u\xc5\xbeduotis, dubliuojant 3D \xe2\x80\x9eRegenovo\xe2\x80\x9c biospausdintuv\xc4\x85. Xu Mingen, Regenovo pl\xc4\x97totojas, sak\xc4\x97, kad spausdintuvas atspausdina minikepen\xc5\xb3 pavyzd\xc4\xaf ar penki\xc5\xb3 coli\xc5\xb3 ausies kremzl\xc4\x97s pavyzd\xc4\xaf grei\xc4\x8diau nei per valand\xc4\x85. Xu taip pat numato, kad pilnai funkcionuojantys spausdinti organai bus gaminami per ateinan\xc4\x8dius 10\xe2\x80\x9320 met\xc5\xb3. Tais pa\xc4\x8diais metais mokslininkai i\xc5\xa1 Haselto universiteto Belgijoje s\xc4\x97kmingai atspausdino nauj\xc4\x85 \xc5\xbeandikaul\xc4\xaf 83-ej\xc5\xb3 met\xc5\xb3 moteriai. Moteris dabar gali kramtyti, kalb\xc4\x97ti ir normaliai kv\xc4\x97puoti._NEWLINE_Bahreine didel\xc4\x97s apimties 3D spausdinimas naudojant \xc4\xaf smiltain\xc4\xaf pana\xc5\xa1i\xc4\x85 med\xc5\xbeiag\xc4\x85 buvo naudojamas kuriant unikalias koralo formos strukt\xc5\xabras, kurios skatina koral\xc5\xb3 polipus apsigyventi ir atgaminti apgadintus rifus. \xc5\xa0ios strukt\xc5\xabros yra daug nat\xc5\xabralesn\xc4\x97s formos negu prie\xc5\xa1 tai naudotos strukt\xc5\xabros dirbtiniams rifams atkurti ir turi neutral\xc5\xb3 pH, kuris neb\xc5\xabdingas betonui._NEWLINE_Keletas nesen\xc5\xb3 3D spausdinimo pl\xc4\x97timosi variant\xc5\xb3 naudojant \xc4\xaf smiltainius pana\xc5\xa1i\xc4\x85 med\xc5\xbeiag\xc4\x85 2013 met\xc5\xb3 lapkri\xc4\x8dio m\xc4\x97nes\xc4\xaf buvo atskleista 3Dprintshow parodoje Londone. Viena parodos dalis koncentravosi ties 3D spausdinimo galimyb\xc4\x97mis medicinoje. Pagrindin\xc4\x97 tema buvo \xc5\xa1i\xc5\xb3 spausdintuv\xc5\xb3 galimyb\xc4\x97 sukurti dalis, kurios gali tur\xc4\x97ti individualias specifikacijas. Tai padaro proces\xc4\x85 saugesn\xc4\xaf ir veiksmingesn\xc4\xaf. Vienas i\xc5\xa1 \xc5\xa1i\xc5\xb3 privalum\xc5\xb3 yra 3D spausdintuv\xc5\xb3 naudojimas liejimo form\xc5\xb3, pam\xc4\x97gd\xc5\xbeiojan\xc4\x8di\xc5\xb3 paremiamus kaulus, gaminimas. \xc5\xa0ios, pagal u\xc5\xbesakym\xc4\x85 pagamintos formos yra atviros ir leid\xc5\xbeia j\xc5\xb3 ne\xc5\xa1iotojui kasytis nie\xc5\xbetin\xc4\x8dias vietas bei nuplauti pa\xc5\xbeeist\xc4\x85 viet\xc4\x85. Atvirumas taip pat leid\xc5\xbeia ventiliuotis. Vienas i\xc5\xa1 geriausi\xc5\xb3 bruo\xc5\xbe\xc5\xb3 yra tas, kad prireikus pagaminti daugiau form\xc5\xb3 jie gali b\xc5\xabti perdirbami.\n_START_SECTION_\nIntelektin\xc4\x97 nuosavyb\xc4\x97\n_START_PARAGRAPH_\n3D spausdinimas egzistuoja de\xc5\xa1imtme\xc4\x8dius tam tikrose gamybos industrijose ir j\xc4\xaf saugo daug legali\xc5\xb3 reglament\xc5\xb3, toki\xc5\xb3 kaip patentai, industrinio dizaino teis\xc4\x97s, autorin\xc4\x97s teis\xc4\x97s ir firmos \xc5\xbeenklai. Ta\xc4\x8diau n\xc4\x97ra daug teis\xc4\x97tvarkos apribojim\xc5\xb3, kurie numatyt\xc5\xb3, kaip \xc5\xa1ie \xc4\xafstatymai tiks 3D spausdintuvams, kai jie taps populiar\xc5\xabs ir individual\xc5\xb3 bei entuziast\xc5\xb3 bendruomen\xc4\x97s prad\xc4\x97s juos gaminti asmeniniam naudojimui, ne pelno siekian\xc4\x8diam platinimui ar pardavimui._NEWLINE_Visi i\xc5\xa1 prie\xc5\xa1 tai i\xc5\xa1vardint\xc5\xb3 teisini\xc5\xb3 reglament\xc5\xb3 gali u\xc5\xbedrausti 3D spausdinimo dizain\xc5\xb3 platinim\xc4\x85 arba atspausdinto objekto platinim\xc4\x85 bei pardavim\xc4\x85. Norint gauti leidim\xc4\x85 daryti \xc5\xa1iuos dalykus, asmuo tur\xc4\x97t\xc5\xb3 susisiekti su savininku ir gauti leidim\xc4\x85, kuris gali tur\xc4\x97ti apribojimus ir daug kainuoti._NEWLINE_Patentai apsaugo procesus, ma\xc5\xa1inas, gamyb\xc4\x85 bei sudedam\xc4\x85sias dalis ir galioja 20 met\xc5\xb3. D\xc4\x97l to, jei tam tikro tipo ratas yra patentuotas, jo spausdinimas, naudojimas ar pardavimas gali pa\xc5\xbeeisti patent\xc5\xb3 \xc4\xafstatym\xc4\x85._NEWLINE_Autori\xc5\xb3 teis\xc4\x97 saugo i\xc5\xa1rai\xc5\xa1kos form\xc4\x85 ir da\xc5\xbeniausiai galioja vis\xc4\x85 autoriaus gyvenim\xc4\x85 ir 70 met\xc5\xb3 po jo mirties. Jei kas nors pagamina statul\xc4\x85, jie gali tur\xc4\x97ti statulos i\xc5\xa1vaizdos autorin\xc4\x99 teis\xc4\x99. D\xc4\x97l to, jei kas nors pamato statul\xc4\x85, jie neturi teis\xc4\x97s platini identi\xc5\xa1k\xc5\xb3 ar pana\xc5\xa1i\xc5\xb3 statul\xc5\xb3 kopij\xc5\xb3._NEWLINE_Kai objektas turi ir menin\xc4\x99 (autorini\xc5\xb3 teisi\xc5\xb3), ir funkcionali\xc4\x85 (patentuot\xc4\x85) vert\xc4\x99, teismai da\xc5\xbeniausiai nusprend\xc5\xbeia, kad objektas nebus saugomas autorini\xc5\xb3 teisi\xc5\xb3, nebent menin\xc4\x97 vert\xc4\x97 gali b\xc5\xabti atskirta nuo funkcinio jo panaudojimo.\n_START_SECTION_\n3D spausdinimo padariniai\n_START_PARAGRAPH_\nAdityvi gamyba, pradedant nuo jos dabartinio k\xc5\xabdikyst\xc4\x97s periodo, reikalauja firm\xc5\xb3 lankstumo, geb\xc4\x97jimo konkuruoti su nuolatos tobul\xc4\x97jan\xc4\x8diais technologij\xc5\xb3 vartotojais. Adityvaus gaminimo \xc5\xa1alininkai taip pat prognozuoja, kad \xc5\xa1ios technologijos vystymasis prie\xc5\xa1taraus globalizacijai, nes vartotojai gamins savo pa\xc4\x8di\xc5\xb3 produktus, o ne pirks juos i\xc5\xa1 kit\xc5\xb3 \xc5\xbemoni\xc5\xb3 ar korporacij\xc5\xb3. Ta\xc4\x8diau, tikra aditivios gamybos integracija \xc4\xaf komercin\xc4\x99 produkcij\xc4\x85 yra labiau tradicini\xc5\xb3 metod\xc5\xb3 papildymas negu j\xc5\xb3 visi\xc5\xa1kas i\xc5\xa1st\xc5\xabmimas.\n_START_SECTION_\nKosmoso tyrin\xc4\x97jimai\n_START_PARAGRAPH_\nJau nuo 2010-\xc5\xb3j\xc5\xb3 prasid\xc4\x97jo darbas su 3D spausdintomis aplikacijomis ma\xc5\xbeos arba nulin\xc4\x97s gravitacijos aplinkose. Pirminis konceptas \xc4\xaftrauk\xc4\x97 elementari\xc5\xb3 objekt\xc5\xb3, toki\xc5\xb3 kaip rankini\xc5\xb3 \xc4\xafranki\xc5\xb3 arba sud\xc4\x97tingesni\xc5\xb3 paklausi\xc5\xb3 prietais\xc5\xb3 k\xc5\xabrim\xc4\x85 vietoje verting\xc5\xb3 i\xc5\xa1tekli\xc5\xb3, toki\xc5\xb3 kaip kuro ar kargo naudojimo norint gabenti gaminius \xc4\xaf kosmos\xc4\x85._NEWLINE_NASA atlieka testus nor\xc4\x97damas \xc4\xafvertinti 3D spausdinimo potencial\xc4\x85 pigesniems ir produktyvesniems kosmoso tyrimams. Raket\xc5\xb3 dalys, pagamintos naudojant \xc5\xa1i\xc4\x85 technologij\xc4\x85, i\xc5\xa1laik\xc4\x97 NASA testus. 2013-\xc5\xb3j\xc5\xb3 met\xc5\xb3 liepos m\xc4\x97nes\xc4\xaf du raketos variklio in\xc5\xbeektoriai nenusileido tradici\xc5\xa1kai sukonstruotoms dalims ir atlaik\xc4\x97 kar\xc5\xa1tos ugnies testus, kuri\xc5\xb3 metu buvo pasiekta 6000 laipsni\xc5\xb3 temperat\xc5\xabra Farenheito skal\xc4\x97je (3316 laipsniai Celsijaus) ir naudojamas ekstremalus sl\xc4\x97gis. NASA taip pat ruo\xc5\xa1iasi \xc4\xaf kosmos\xc4\x85 paleisti 3D spausdintuv\xc4\x85. Institucija tikisi parodyti, kad d\xc4\x97l spausdintuvo galimyb\xc4\x97s pagaminti reikiamas dalis skryd\xc5\xbeio metu, astronautai netur\xc4\x97t\xc5\xb3 su savimi gabentis dideli\xc5\xb3 atsargini\xc5\xb3 dali\xc5\xb3.\n_START_SECTION_\n\xc5\xa0aunamieji ginklai\n_START_PARAGRAPH_\n2012-aisiais JAV \xc4\xafsik\xc5\xabrusi grup\xc4\x97 \xe2\x80\x9eDefence Distributed\xe2\x80\x9c atskleid\xc4\x97 planus sukurti veikiant\xc4\xaf plastikin\xc4\xaf ginkl\xc4\x85, kur\xc4\xaf atsisi\xc5\xb3st\xc5\xb3 ir atkurt\xc5\xb3 bet kas, turintis 3D spausdintuv\xc4\x85. \xe2\x80\x9eDefence Distributed\xe2\x80\x9c taip pat sumodeliavo 3D spausdintuvu spausdinam\xc4\x85 AR-15 tipo \xc5\xa1autuvo \xc5\xbeemesn\xc4\xafj\xc4\xaf uoks\xc4\x85 (gebant\xc4\xaf atlaikyti daugiau nei 650 \xc5\xa1\xc5\xabvi\xc5\xb3) ir 30 \xc5\xa1\xc5\xabvi\xc5\xb3 atlaikan\xc4\x8di\xc4\x85 M16 karabino d\xc4\x97tuv\xc4\x99. Greitai po \xe2\x80\x9eDefense Distributed\xe2\x80\x9c s\xc4\x97km\xc4\x97s modeliuojant savo pirm\xc4\x85 veikiant\xc4\xaf plan\xc4\x85 plastikinio 3D ginklo gamybai 2013\xc2\xa0m. gegu\xc5\xbe\xc4\x99, Jungtini\xc5\xb3 Valstij\xc5\xb3 valstyb\xc4\x97s departamentas pareikalavo j\xc5\xb3 pa\xc5\xa1alinti visas ginkl\xc5\xb3 konstravimo instrukcijas i\xc5\xa1 internetinio puslapio._NEWLINE_Po \xe2\x80\x9eDefense Distributed\xe2\x80\x9c plan\xc5\xb3 atskleidimo, buvo i\xc5\xa1kelti klausimai apie 3D spausdinimo ir jo pl\xc4\x97tros tarp vartotoj\xc5\xb3 pas\xc4\x97kmes ginkl\xc5\xb3 kontrol\xc4\x97s efektyvumui._NEWLINE_Jungtini\xc5\xb3 Valstij\xc5\xb3 nacionalinio saugumo departamentas (angl. Department of Homeland Security) ir Bendras regioninis \xc5\xbevalgybos centras (Joint Regional Intelligence Center) paskelb\xc4\x97 memorandum\xc4\x85, skelbiant\xc4\xaf, kad \xe2\x80\x9esvarbi trima\xc4\x8dio spausdinimo galimybi\xc5\xb3 pa\xc5\xbeanga, laisva 3D spausdintuv\xc5\xb3 skaitmenini\xc5\xb3 dokument\xc5\xb3 apie ginkl\xc5\xb3 komponentus prieiga ir sunkumai reguliuojant keitim\xc4\x85si failais gali sukelti rizik\xc4\x85 visuomen\xc4\x97s saugumui d\xc4\x97l nekvalifikuot\xc5\xb3 ginkl\xc5\xb3 ie\xc5\xa1kotoj\xc5\xb3, \xc4\xafsigijusi\xc5\xb3 arba gaminan\xc4\x8di\xc5\xb3 3D atspausdintus ginklus\xe2\x80\x9c ir kad \xe2\x80\x9esi\xc5\xablomi \xc4\xafstatymai, draud\xc5\xbeiantys 3D spausdintus ginklus, gali sulaikyti, bet ne visi\xc5\xa1kai u\xc5\xbekirsti keli\xc4\x85 j\xc5\xb3 gamybai. Net jei praktika yra u\xc5\xbedrausta nauj\xc5\xb3 \xc4\xafstatym\xc5\xb3, skaitmenini\xc5\xb3 fail\xc5\xb3 sklaidos kontrol\xc4\x97 internete bus itin sud\xc4\x97tinga taip pat kaip yra sud\xc4\x97tinga kontroliuoti nelegali\xc4\x85 muzik\xc4\x85, filmus ar programin\xc4\x99 \xc4\xafrang\xc4\x85._NEWLINE_Tarptautiniu mastu, kur ginkl\xc5\xb3 kontrol\xc4\x97 yra grie\xc5\xbetesn\xc4\x97 negu Jungtin\xc4\x97se Amerikos Valstijose, kai kurie ap\xc5\xbevalgininkai teigia, kad poveikis gali b\xc5\xabti stipriau pajuntamas d\xc4\x97l to, kad alternatyviniai ginklai n\xc4\x97ra lengvai pasiekiami. Europos valdininkai atkreip\xc4\x97 d\xc4\x97mes\xc4\xaf, kad gaminant 3D atspausdinti ginklai bus nelegal\xc5\xabs pagal j\xc5\xb3 ginkl\xc5\xb3 kontrol\xc4\x97s \xc4\xafstatymus, nusikalt\xc4\x97liai tur\xc4\x97s prieig\xc4\x85 prie kit\xc5\xb3 ginkl\xc5\xb3 \xc5\xa1altini\xc5\xb3, o tobul\xc4\x97jant technologijai, padarini\xc5\xb3 rizika did\xc4\x97s. Br\xc4\x97\xc5\xbeini\xc5\xb3 atsisiuntim\xc5\xb3 skai\xc4\x8dius i\xc5\xa1 JK, Vokietijos, Ispanijos ir Brazilijos yra didelis._NEWLINE_Bandymai apriboti ginkl\xc5\xb3 br\xc4\x97\xc5\xbeini\xc5\xb3 i\xc5\xa1platinim\xc4\x85 internete yra pana\xc5\xa1\xc5\xabs \xc4\xaf berg\xc5\xbed\xc5\xbeias pastangas sutrukdyti DeCSS, kuris \xc4\xafgalino DVD sklaid\xc4\x85, platinim\xc4\x85. Po JAV vyriausyb\xc4\x97s \xc4\xafsakymo panaikinti \xe2\x80\x9eDefense Distributed\xe2\x80\x9c br\xc4\x97\xc5\xbeinius, jie vis tiek buvo pla\xc4\x8diai pasiekiami per The Pirate Bay ir kitus fail\xc5\xb3 sklaidos puslapius. Kai kurie USA \xc4\xafstatymai pasi\xc5\xabl\xc4\x97 3D spausdintuv\xc5\xb3 apribojimus siekiant u\xc5\xbekirsti keli\xc4\x85 ginkl\xc5\xb3 spausdinimui. 3D spausdinimo \xc5\xa1alininkai teigia, kad tokios reglamentacijos b\xc5\xabt\xc5\xb3 berg\xc5\xbed\xc5\xbeios, gal\xc4\x97t\xc5\xb3 sugadinti 3D spausdinimo industrij\xc4\x85 ir sulau\xc5\xbeyti laisvos kalbos teis\xc4\x99. 3D spausdinimo pradininkas profesorius Hod Lipson si\xc5\xablo kontroliuoti parak\xc4\x85, o ne 3D spausdintuvus.'